
REFERAT DE APROBARE  A PROIECTULUI DE HOTĂRÂRE
privind prelungirea pe o perioadă de  2 ani a contractului  de închiriere nr. 1398/16.09.2003,
incheiat cu ASOCIAȚIA SPEOLOGICĂ PRUSIK,  pentru spaţiul cu altă destinație SAD2, situat în Timişoara, str. Dacilor nr. 13


 

Prin cererea înregistrată cu numărul  CT2021-003499/13.08.2021, Asociația Speologică Prusik, a solicitat prelungirea contractului de închiriere nr. 1398/16.09.2003, având ca obiect închirierea spațiului cu altă destinație SAD2,  situat în Timișoara, str. Dacilor,  nr. 13.       
 Cererea de prelungire a contractului de închiriere nr. 1398/2003, a fost depusă în termenul de valabilitate al contractului, Asociația Speologică Prusik are achitate la zi obligațiile bugetare.
           Spațiul închiriat este în suprafață de 50,21 m.p, la un tarif de 0,5 Euro/mp/lună, fiind situat la parterul imobilului, cu intrare din curte, este înscris în Cartea Funciară nr. 408715-C1-U2 Timisoara, nr. topo 5637, în proprietatea Municipiului Timișoara și are destinația de sediu.
	Solicitarea cu numărul CT2021-003499/13.08.2021, a  Asociației Speologice Prusik a fost analizată în şedinţa din 16.09.2021 a Comisiei de Analiză a Spaţiilor cu Altă Destinaţie decât aceea de locuinţă, iar  comisia a avizat favorabil această solicitare şi a hotărât prelungirea pe o perioadă de 2 ani, de la data de 26.08.2021 până la data de  26.08.2023,            avizare condiționată de prezentarea și susținerea de către reprezentantul asociației a unui raport de activitate al acesteia, pe ultimii 2 ani, în ședința de plen a Consiliului local al Municipiului Timișoara. Asociația Speologică Prusik a fost notiifcată prin adresa înregistrată cu nr. CT2021-003499/17.09.2021, cu privire la hotărârea comisiei.
	Tardivitatea analizei cererii de prelungire a contractului de închiriere,  în ședința Comisiei de Analiză a Spaţiilor cu Altă Destinaţie decât aceea de locuinţă, se datorează modificărilor organizatorice la nivelul aparatului de specialitate, precum și datorită suprapunerii cu perioada concediilor de odihnă, nefiind întrunit cvorumului necesar desfășurării comisiei.
	Apreciem că, Proiectul de hotărîre privind prelungirea pe o perioadă de 2 ani  a contractului de închiriere  nr. 1398/2003 încheiat cu Asociația Speologică Prusik la tariful de 0,5 Euro/mp/lună, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

